text: Pas på når du spiser mørbradgryde
  23 oktober 2017 kl. 10.03
  Fødevarestyrelsen oplyser, at et parti mørbradgryde er blevet tilbagekaldt af Jensen Food A/S. Indholdet kan være sundhedsfarligt for følsomme personer.
  Hvis du har købt mørbradgryde fra Jensen Food A/S i Rema 1000, er det vigtigt at tjekke bagsiden af emballagen.
  Mørbradgryden er blevet tilbagekaldt, da indholdet af allergenet soya mangler i deklarationen på nogle af pakningerne.
  Det kan give allergisk reaktion hos personer, der ikke kan tåle soya.
  De fejlmærkede pakker har stregkode EAN 5705900011075.
  